2018/0190 (COD)

SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s

stališčem Sveta o sprejetju uredbe Evropskega parlamenta in Sveta o vzpostavitvi programa Ustvarjalna Evropa (2021–2027) in razveljavitvi Uredbe (EU) št. 1295/2013

(Besedilo velja za EGP)

1.Ozadje

Datum predložitve predloga Evropskemu parlamentu in Svetu (dokument COM(2018) 366): 30. maj 2018 Datum sprejetja mnenja Odbora regij o predlogu: 6. februar 2019 Datum sprejetja mnenja Evropskega ekonomsko-socialnega odbora o predlogu: 12. december 2018 Datum stališča Evropskega parlamenta v prvi obravnavi: 28. marec 2019 Datum dogovora Sveta o splošnem pristopu: 14. december 2018 Datumi trialogov: 9. oktober 2019 26. november 2019 12. december 2019 14. december 2020 Datum potrditve kompromisnega dogovora v Odboru stalnih predstavnikov: 18. december 2020 Datum, ko je Odbor Evropskega parlamenta za kulturo in izobraževanje (CULT) izglasoval potrditev kompromisnega dogovora: 11. januar 2021 Datum sprejetja stališča Sveta v Odboru stalnih predstavnikov (točka pod „I/A“): 31. marec 2021 Datum sprejetja stališča Sveta v prvi obravnavi: 13. april 2021

2.Cilj predloga Komisije

Program Ustvarjalna Evropa je eden od instrumentov financiranja v večletnem finančnem okviru za obdobje 2021–2027. Komisija je zanj predlagala skupni proračun v višini 1,85 milijarde EUR.

Novi program Ustvarjalna Evropa, ki podpira kulturne in ustvarjalne sektorje, vključno z avdiovizualnim, temelji na dosežkih sedanjega programa, obenem pa je ambicioznejši in se poskuša odzvati na nedavne dogodke, kot sta povečana svetovna konkurenca in digitalizacija. Sestavljajo ga trije programski sklopi: Kultura, MEDIA in medsektorski sklop. Kulturnim in ustvarjalnim izvajalcem ponuja priložnosti za razvoj tehnološko in umetniško inovativnih evropskih čezmejnih pobud za izmenjavo, soustvarjanje, koprodukcijo in distribucijo evropskih del ter za dostop širokega in raznolikega občinstva do njih. Prav tako bo okrepil preizkušanje novih poslovnih modelov, ki bodo ustvarjalcem na primer omogočili, da čim bolje izkoristijo digitalne tehnologije za ustvarjanje in razvoj občinstva. Poleg tega bo novi program podpiral ukrepe za krepitev svobodnega, raznolikega in pluralističnega medijskega okolja v Evropi ter kritične pristope k medijskim vsebinam s spodbujanjem medijske pismenosti.

3.Pripombe k stališču Evropskega parlamenta

Evropski parlament je v svojem stališču v prvi obravnavi, sprejetem 28. marca 2019, predlagal spremembe predloga Komisije, med katerimi so zlasti:

–proračun: podvojitev proračunskih sredstev (izraženih v stalnih cenah) in razčlenitev po sklopih v odstotkih (Kultura, MEDIA, medsektorski sklop);

–Evropska filmska akademija: imenovani upravičenec v okviru promoviranja nagrade LUX Evropskega parlamenta;

–Mladinski orkester Evropske unije: seznam dejavnosti orkestra, za katere bo dobil sredstva kot imenovani upravičenec;

–delegirani akti za sprejetje letnih programov dela;

–več podrobnosti o izvajanju sinergij z drugimi programi;

–vrednost kulture same po sebi kot nov splošni cilj;

–novi specifični cilji: mobilnost umetnikov in kroženje del, zagotavljanje podatkov, analiz in kazalnikov, razvoj občinstva in enakost spolov;

–spremembe okvira spremljanja in ocenjevanja;